Madeira - dobrodružný trek po ostrove večnej jari
Ostrov večnej jari, plávajúca záhrada Atlantiku, kvetinový ostrov, perla Atlantiku. Všetky tieto označenia patria jedinému miestu - a to portugalskému ostrovu Madeira. Ostrov malej veľkosti, avšak prekypujúci nesmiernou krásou rastlín, hôr, vodopádov, divokých útesov a burácajúceho oceánu.
Vydajte sa spolu s naším knihovníkom Ondrejom Haládikom na dobrodružný trek po "európskom Havaji", ktorý sa po 4 rokoch opäť vrátil na milovanú Madeiru a prešiel ju celú sám od východu po západ, s batohom na pleciach a s rozpadajúcimi sa topánkami na nohách. Príďte do Mestskej knižnice mesta Piešťany v pondelok 24.októbra o 17.30 h a spoznajte krásy ostrova Madeira.